CMC บวก 6% อานิสงส์ “เซอร์วิส เรสซิเดนส์หรู 5 ดาว” รับนทท.หลังเปิดเมือง-พ่วงต่ำบุ๊ก
CMC บวก 6% อานิสงส์ “เซอร์วิส เรสซิเดนส์หรู 5 ดาว” รับนทท.หลังเปิดเมือง-พ่วงต่ำบุ๊ก โดยราคาหุ้นปิดภาคเช้าวันนี้(25ต.ค.64) อยู่ที่ระดับ 1.98 บาท บวก 0.11 บาท หรือ 5.88%
CMC บวก 6% อานิสงส์ “เซอร์วิส เรสซิเดนส์หรู 5 ดาว” รับนทท.หลังเปิดเมือง-พ่วงต่ำบุ๊ก โดยราคาหุ้นปิดภาคเช้าวันนี้(25ต.ค.64) อยู่ที่ระดับ 1.98 บาท บวก 0.11 บาท หรือ 5.88%
25 ต.ค. 2564

ผู้สื่อข่าวรายงานว่า วันนี้ (25 ต.ค.2564) ราคาหุ้นบริษัท เจ้าพระยามหานคร จำกัด (มหาชน) หรือ CMC ปิดตลาดภาคเช้าอยู่ที่ระดับ 1.98 บาท บวก 0.11 บาท หรือ 5.88% โดยทำจุดสูงสุดที่ 2.04 บาท และทำจุดต่ำสุดที่ 1.87  บาท ด้วยมูลค่าการซื้อขาย 254.16 ล้านบาท ด้านราคาหุ้นต่ำกว่ามูลค่าหุ้นทางบัญชีที่ระดับ 2.64 บาท

โดยก่อนหน้านี้ (8 ต.ค.2564) นายแพทย์วิเชียร แพทยานันท์ ประธานเจ้าหน้าที่บริหาร CMC ผู้พัฒนาอสังหาริมทรัพย์บนทำเลศักยภาพ เปิดเผยว่า บริษัท เชื่อมั่นภาคการท่องเที่ยวของไทยยังคงมีดีมานด์แน่น หลังจากรัฐบาลประกาศคลายล็อกดาวน์เปิดเมือง พร้อมเปิดโครงการ เราเที่ยวด้วยกันเฟส 3
อีกทั้งยังยืนยันดีเดย์เปิดประเทศรับนักท่องเที่ยวชาวต่างชาติ โดยเฉพาะกลุ่มนักธุรกิจทั้งชาวไทยและต่างชาติ และกลุ่มธุรกิจไมซ์ (MICE) ยิ่งทำให้เกิดความเชื่อมั่นว่าแนวโน้มภาพรวมเศรษฐกิจไทยจะสามารถฟื้นตัวได้อย่างรวดเร็วภายในสิ้นปีนี้
โดยล่าสุด CMC พร้อมเดินหน้าตามแผนกลยุทธ์สร้างการรับรู้รายได้อย่างยั่งยืน (Recurring Income) โดยผนึกพันธมิตรกับแบรนด์ระดับโลกอย่าง Oakwood Worldwide เตรียมเปิดตัว โอ๊ควู๊ด สวีท ติวานนท์, กรุงเทพ  (Oakwood Suites Tiwanon Bangkok) เซอร์วิส เรสซิเดนส์หรู 5 ดาว ด้วยมาตรฐานบริการระดับโลก อย่างเป็นทางการปลายปี 2564 นี้
พร้อมกับประกาศแต่งตั้งทีมบริหาร นางสาววรมน รัชตารมย์ ผู้จัดการทั่วไป บริษัท ซีทูเอช จำกัด C2H (บริษัทย่อยกลุ่มธุรกิจโรงแรม) และนายเดนนิส  ฮอร์ดีเอนโก (Mr.denys  Hordiienko) ผู้จัดการทั่วไป โอ๊ควู๊ด สวีท ติวานนท์, กรุงเทพ ซึ่งการเดินหน้าพัฒนากลุ่มธุรกิจโรงแรมในครั้งนี้ จะเป็นอีกหนึ่งตัวแปรสำคัญ ทำให้ CMC ดำเนินธุรกิจได้อย่างมั่นคงและเติบโตอย่างยั่งยืนต่อไปในอนาคต”
ทางด้าน นางสาวลีน่า อับดุลลาห์ (Ms. Lina Abdullah) ผู้อำนวยการฝ่ายปฏิบัติการโอ๊ควู๊ดระดับภูมิภาค (บังกลาเทศ กัมพูชา เมียนมาร์ และไทย) เปิดเผยว่า “เนื่องจากรัฐบาลไทยคาดว่าเตรียมเปิดประเทศในเดือนพฤศจิกายนนี้ พร้อมมาตรการป้องกันโควิดอย่างเข้มงวด ประกอบกับสถานการณ์ในต่างประเทศ มีอัตราการฉีดวัคซีนและการควบคุมโรคโควิด – 19 ในแนวโน้มที่ดีขึ้น
โดยคาดการณ์ว่าหลังจากเปิดโอ๊ควู๊ด สวีท ติวานนท์, กรุงเทพ (Oakwood Suites Tiwanon Bangkok) อย่างเป็นทางการแล้ว ในช่วงครึ่งปีแรก 2565 จะมีอัตราการจองเข้าพัก 30% และ 55% ในช่วงครึ่งปีหลัง
ทั้งนี้ในปัจจุบัน เซอร์วิส เรสซิเดนส์ โดยส่วนใหญ่ในกรุงเทพฯ มีอัตราการเข้าพัก 60% และคาดว่าน่าจะถึง 75% ในปี 2565 อย่างไรก็ตาม แนวโน้มราคาห้องพักที่เพิ่มขึ้นมากขึ้นในกรุงเทพฯ และการปรับปรุงเส้นทางคมนาคมบนถนนรอบติวานนท์ การเดินทางสะดวกสบายสามารถเดินทางเชื่อมต่อเข้าสู่ย่านใจกลางเมือง ด้วยรถไฟฟ้า MRT สถานีแยกติวานนท์ และยังใกล้ตลาดนัดจตุจักร ซึ่งเป็นสถานที่ท่องเที่ยวยอดนิยม ยิ่งส่งผลต่อการเพิ่มดีมานด์การเข้าพักอาศัยอย่างต่อเนื่องในช่วงวันหยุดสุดสัปดาห์ได้อีกด้วย